stanford-oval/wikipedia huggingface dataset:
Yrjö Vilhelm
Avioliitto ja lapset

Georg Wilhelm avioitui Elisabet Charlotte von der Pfalzin (1597–1660) kanssa vuonna 1616. Elisabetin vanhemmat olivat vaaliruhtinas Friedrich IV von der Pfalz ja prinsessa Louise Juliana von Orania-Nassau. Hänen enonsa oli Vilhelm I Oranialainen. Hänen veljensä oli Böömin "Talvi-Kuningas" Friedrich V.
Heille syntyi kolme lasta:
Louise Charlotte (1617–1676), avioitui Kuurinmaan herttua Jacob Kettlerin kanssa
Friedrich Wilhelm (1620–1688), "Suuri vaaliruhtinas" Fredrik Vilhelm
Hedwig Sophia (1623–1683), avioitui Hessen-Kasselin maakreivi Wilhelm VI:n kanssa
Vaaliruhtinas ja herttua

Georg Wilhelm oli kalvinisti, mutta koetti pysyä ensin kolmikymmenvuotisen sodan ulkopuolella. Hänen roomalaiskatolinen neuvonantajansa Adam von Schwarzenberg suostutteli Georg Wilhelmin pysymään poissa taistelusta Pyhän Rooman keisarin ja Saksan protestanttisten ruhtinaiden välillä. Hänen puolueettomuutensa toi hänelle molempien osapuolten vihamielisyyden. Hänen hallintokauttaan leimasi sotivien osapuolten aiheuttama hävitys Brandenburgissa.
Vaikka Ruotsin kuningas Kustaa II Aadolf oli Yrjön lanko, hän hyökkäsi Brandenburgiin vuonna 1631 ja painosti vastentahtoisen vaaliruhtinaan ruotsalaisten puolelle. Maa jaettiin kymmeneen osaan, joista jokaisen tuli maksaa "liittolaisille" 30 000 taaleria kuukausittain. Ruotsalaisten hävittyä Nördlingenin taistelun vuonna 1634 Yrjö koetti vetäytyä sodasta solmimalla keisarin kanssa rauhan.
Tämän epäonnistuttua hän jätti Brandenburgin hallitsemisen neuvonantajilleen ja vetäytyi vuonna 1637 Königsbergiin, jossa vietti elämänsä viimeiset vuodet. Ruotsalaiset miehittivät Brandenburgia vuoteen 1641 asti käyttäen maan taloutta sodan rahoitukseen.
Perintö

Georg Wilhelm jälkeen Brandenburgin vaaliruhtinaaksi tuli hänen poikansa, Fredrik Vilhelm, joka tunnettiin nimellä Suuri vaaliruhtinas.
Kirjallisuutta

Childs, John: Warfare in the Seventeenth Century.  Lontoo: Cassell, 2001.  ISBN 0-304-36373-1
Yö saapuu

| Yö saapuu> Nightfall.Alkuperäisteos |
| --- | --- |
Kirjailija:  Isaac Asimov
Löydä lisää kirjojaKirjallisuuden teemasivulta
Yö saapuu (engl. Nightfall) on Isaac Asimovin kirjoittama tieteisnovelli. Se julkaistiin ensimmäisen kerran vuonna 1941 ja on sen jälkeen julkaistu uudelleen useita kertoja ja se on voittanut useita palkintojalähde?. Vuonna 1968 Science Fiction Writers of America -kirjailijajärjestö valitsi sen kaikkien aikojen parhaaksi tieteisnovelliksilähde?. Vuonna 1990, kaksi vuotta ennen Asimovin kuolemaa, Robert Silverberg laajensi novellin romaaniksi. Suomeksi kirja julkaistiin 1994 (WSOY FAN-sarjassa). Lisäksi novellin pohjalta on tehty kaksi elokuvaa, joista kumpikaan ei kuitenkaan saanut kovin hyvää vastaanottoalähde?.
Juoni

Tarina kertoo planeetasta nimeltä Lagash (romaaniversiossa Kalgash), jota valaisee kuuden tähden järjestelmä (novellissa Alfa, Beta, jne; romaanissa kaikilla auringoilla on oma nimi). Tämän ansiosta kaikissa osissa planeettaa on aina valoisaa.
Tähtitieteilijät kuitenkin huomaavat laskelmistaan, että jossain on taivaankappale, joka ei näy paljaalla silmällä. Pian he päätyvät laskelmissaan siihen lopputulokseen, että harvinaisena päivänä, jolloin vain yksi aurinko on taivaalla, tämä taivaankappale tulee aiheuttamaan auringonpimennyksen ja koko planeetta kokee lyhyen pimeyden jakson. Tämä harvinainen tapahtuma tapahtuu vain 2049 vuoden välein.
Tiedemiehet tietävät, että jatkuvaan valoon sopeutuneet planeetan asukkaat eivät kestä pimeyttä ja ennustavat valtavaa maailmanlaajuista massahysteriaa: kaikki aikaisemmat pimennykset näyttävät arkeologisten todistusten perusteella johtaneen sivilisaation tuhoon. He yrittävät turhaan saada ihmisiä varautumaan seuraavaan kaaokseen. Lisäksi tiedemiehet joutuvat tekemisiin kultistien kanssa, jotka ovat jo pitkän aikaa saarnanneet sivilisaation tuhosta. Kultilla vaikuttaa olevan tietoja edellisistäkin maailmanlopuista.
Muussa mediassa

Vuonna 1988 tarinasta tehtiin pienen budjetin elokuva, mikä filmattiin Arcosanti-projektin alueella.  Toinen filmiversio tehtiin vuonna 2000.
Vuoden 2000 elokuva Pimeän uhka lainaa kirjan ideaa planeetasta, joka kylpee jatkuvassa auringonvalossa; elokuvassa pimeys tulee 22 vuoden välein.
Aiheesta muualla

Juhani Hinkkanen: Yö saapuu. Aikakone 1–2/1994–95.
Isaac Asimovin romaanit
Metsäbulbuli

| Metsäbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Atimastillas
Laji::  flavicollis
Kaksiosainen nimi
 Atimastillas flavicollis  (Swainson, 1837) 
Synonyymit
 Chlorocichla flavicollis 

Katso myös
   Metsäbulbuli Wikispeciesissä   Metsäbulbuli Commonsissa 
Infobox OKNimi-testi OKIUCN-testi OK: 
Metsäbulbuli (Atimastillas flavicollis) on bulbulien heimoon kuuluva varpuslintu.
Levinneisyys

Metsäbulbulia tavataan Afrikassa Senegalin, Etiopian ja Angolan välisellä alueella. Sen on raportoitu olevan yleinen tai paikallisesti runsaslukuinen, ja sen kannankehitys on vakaa. Laji on luokiteltu elinvoimaiseksi.
Lieko Zachovalová

Lieko Zachovalová ylioppilaskuvassa vuonna 1943.
Lieko Tuuli Zachovalová (o.s. Leino, 13. elokuuta 1927 Helsinki – 4. kesäkuuta 2017 Praha) oli suomalaissyntyinen toimittaja, joka oli kylmän sodan aikana Suomen tunnetuimpia radioääniä toimittaessaan Suomeen useita radio- ja televisiolähetyksiä asuinmaastaan Tšekkoslovakiasta. Zachovalová asui Prahassa vuodesta 1948 lähtien, ja hän oli Tšekin kansalainen.selvennä Hän liittyi Tšekkoslovakian kommunistiseen puolueeseen vuonna 1956, mutta vuoden 1968 jälkeisissä puhdistuksissa hänet poistettiin jäsenluettelosta..
Zachovalován isä oli sisäministerinäkin toiminut tunnettu kommunistipoliitikko Yrjö Leino. Hän pääsi ylioppilaaksi 1943 ja opiskeli Helsingin yliopiston matemaattis-luonnontieteellisessä tiedekunnassa 1944–1948. Zachovalová toimi Vapaan Sanan kirjeenvaihtajana Prahassa vuosina 1949–1950, sitten vuoteen 1960 asti Prahan radion ruotsinkielisten lähetysten toimittajana, vuodesta 1961 Livet i Tjeckoslovakien -lehden toimittajana ja vuodesta 1966 Yleisradion freelance-kirjeenvaihtajana, jonka ääni tuli suomalaisille tutuksi etenkin Tšekkoslovakian miehityksen aikana elokuussa 1968.
Zachovalová avioitui 1948 insinööri Marcel Zachovalin kanssa, joka toimi Tšekkoslovakian tiedeakatemian tutkijana ja historioitsijana, sekä aktiivisesti kommunistisessa puolueessa. Heille syntyivät pojat Ilja (1951–2008) ja Vladimir (s. 1955). Vuonna 1967 Zachovaloválle myönnettiin Tšekkoslovakian tiedeakatemian vuosipalkinto.
Zachovalová kuoli lyhytaikaiseen sairauteen 4. kesäkuuta 2017 Prahan sotilaskeskussairaalassa.
Zachovalován velipuoli oli Ruotsissa asunut toimittaja ja kirjailija Olle Leino.
Teokset

Prahan ääni: Muistelmia.  Helsinki:  Edita, 1998.  ISBN 951-37-2533-2
Toinen kirja Prahasta.  Helsinki:  Edita, 2000.  ISBN 951-37-3186-3
Televisiodokumentit
Karppeja ja ihmisiä (1978)lähde?
Metsurit (1980)lähde?
Hurja vuosi 1968 (1998)
Aiheesta muualla

Lieko Zachovalován raportit miehitetystä Prahasta. Ylen Elävä arkisto.
Tšekkoslovakian ääni. Ylen Elävä arkisto.
Itse asiassa kuultuna, tv-haastattelu vuodelta 1997, 57 min, Yle Areena.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Suomi (KANTO)  Yhdysvallat  Tšekki 
Henkilöt:  Elonet
Yö on hellä (albumi)

| Yö on hellä Arja Koriseva ja Tapani Kansa |
| --- | --- | --- |

Studioalbumin tiedot
 Äänitetty : 1997
 Julkaistu: 1998
 Tuottaja(t): Kassu Halonen, Juha Björninen, Heikki Keskinen
 Tyylilaji: iskelmä
 Kesto: 51.24
 Levy-yhtiö: Sony Music Entertainment (Finland) Oy
Listasijoitukset
  Suomi: Ei listasijoitusta.
Arja Korisevan muut julkaisut
| Mieli maailmoja juoksee 1997 | Yö on hellä 1997 | Pieni kultainen avain 1998 |
Yö on hellä on Arja Korisevan ja Tapani Kansan albumi, joka julkaistiin vuonna 1998. Albumin on julkaissut CD-levynä ja C-kasettina Sony Music Entertainment (Finland) Oy. Albumi sisältää Yö on hellä -musikaalin laulut. Kaikki kappaleet on säveltänyt Kassu Halonen ja sanoittanut Vexi Salmi. Musikaalin ensi-ilta oli Turun Kaupunginteatterissa vuonna 1997. Koriseva ja Kansa eivät esiintyneet itse musikaalissa, vaan levyttivät pelkästään laulut.
Kappaleet

Yö on hellä – 3.32 (Arja Koriseva ja Tapani Kansa)
Ei alkua, ei loppua – 2.07 (Arja Koriseva)
Dick & Nicole – 2.59 (Tapani Kansa)
Tanssitaan – 2.32 (Arja Koriseva ja Tapani Kansa)
Hän on mennyt – 2.11 (Arja Koriseva)
Kadonnut sukupolvi – 3.29 (Tapani Kansa)
Sota ohi on – 2.09 (Arja Koriseva ja Tapani Kansa)
Niin yksin – 5.21 (Arja Koriseva)
On rakkaus suurempi suurta – 1.44
Kun tyttö rakastuu – 1.57 (Arja Koriseva)
Rakkaus on ikuinen – 3.09 (Arja Koriseva ja Tapani Kansa)
Kun muut on menneet – 2.19 (Arja Koriseva)
Kaikki on tässä ja nyt – 2.35 (Arja Koriseva ja Tapani Kansa)
Menetetty rakkaus – 3.50 (Tapani Kansa)
Rakastua vai rakastaa – 2.50 (Arja Koriseva)
Onko rakkaus kuolematon – 4.34 (Arja Koriseva ja Tapani Kansa)
Tanssi – 2.12 (instrumentaali)
Singlet

”Yö on hellä”
”Kun tyttö rakastuu”
”Rakkaus on ikuinen”
Aiheesta muualla

"Yö on hellä" Suomen äänitearkiston tietokannassa[vanhentunut linkki]
| n k Tapani Kansa |
| --- | --- |
Albumit:  Tapani Kansa  Kultainen nuoruus  Suomalaisia kansanlauluja  Kuinka paljon rakkautta  Kesän lapsi  Mistä rakkaus alkoi  Rokkivaari Hotanen  Moment Musical  Sua rakkaus odottaa  Tapani Kansa konserttilavalla  Soi sieluni soi  Joululauluja  Puolella elämän  Muuttuvat laulut  Tässä ja nyt  Minä laulan sun iltasi tähtihin  Kaunis nainen  Betonimylläri  Kenties  Oskar Merikannon kauneimmat laulut  Oi jouluyö  Öinen tuuli valvoo  Anna mulle aikaa  Täysikuu  Täysikuu-konsertti  Amado mio  Kultaniityt  Joulun rakkaimmat laulut  Unessani nainen tanssii  Yö on hellä  Päivä jolloin rakastat  Valaistu ikkuna  Salaisuudessain  Koen uudelleen entisen joulun  Tapsa ja Rautavaara : lauluja elämän poluilta  Kulkumies  Rakkautta on rauhaa ei  Särkyneen toiveen katu  Sielunlaulu 
Kokoelmat:  Tapani Kansa  Tapani Kansan parhaita  Tapani Kansa Story  Tapani Kansa Story 2  Parhaat  Lauluja 1967-1986  Kaunis nainen, 18 suosituinta levytystä  CBS-klassikot  Odotan sinua niin  Kaksi klassikkoa: Mistä rakkaus alkoi / Rokkivaari hotanen  20 suosikkia: Delilah  Juhlalevy  20 suosikkia: Päättyneet on päivät  20 suosikkia: Muuttuvat laulut  Suuret sävelet  Sulle - 30 laulua rakkaudesta  Pojat (Dannyn ja Markku Aron kanssa)  20 suosikkia: Kultainen nuoruus  30 suosikkia  40 unohtumatonta laulua  40-v. juhlalevy 
| n k Arja Koriseva |
| --- | --- |
Studioalbumit:  Tangokuningatar Arja Koriseva & Tangokuningas Risto Nevala  Arja Koriseva  Me kaksi vain  Saa joulu aikaan sen  Kun ilta saapuu kaupunkiin  Naisen tie  Rakastunut nainen  Tango Illusion  Mieli maailmoja juoksee  Yö on hellä  Pieni kultainen avain  Kuuntelitko sydäntäs  Joulu joka päivä  Nauran ja rakastan  Kun aika on  Minä taistelen  Rakkaudesta jouluun  Kirkossa  Joulukirkossa  Majakanvartijat 
Kokoelmat:  Tähdet & tähdet  Parhaat  Suomen parhaat  Hymyhuulet, 20 suosikkia  Enkelin silmin 1990–1995  Valitut palat  Kuningaskobra, 20 suosikkia  Kymmenen ensimmäistä vuotta  Tähtisarja – 30 suosikkia  40 unohtumatonta laulua  Collections  Legendat
Włodzimierz Zawadzki

| Mitalit | Mitalit | Mitalit |  |
| --- | --- | --- | --- |
|  Wlodzmierz Zawadzki. |  Wlodzmierz Zawadzki. |  Wlodzmierz Zawadzki. |  |
Maa:   Puola
Miesten paini
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 62 kg |  |
Włodzimierz Jan Zawadzki (s. 28. syyskuuta 1967 Wierzbica) on puolalainen entinen painija. Hän kilpaili kreikkalais-roomalaisella tyylillä.
MZKS Orzeł Wierzbicaa edustaneen Zawadzkin uran kaikki arvokisamitalit tulivat 62 kilon sarjasta. Hänen suurin saavutuksensa on olympiakulta Atlantasta 1996. Hän voitti urallaan kolme Euroopan-mestaruutta 1991, 1995, 1999 ja pronssia vuonna 2001. MM-kilpailuista hänen saldonaan oli kaksi hopeaa 1995, 2002 ja kaksi pronssia 1994 ja 1997.
Zawadzki lopetti uransa vuonna 2003.
Yön hiljaisuudessa

| Yön hiljaisuudessa> Still of the Night |
| --- | --- |

Ohjaaja:  Robert Benton
Käsikirjoittaja:  Robert Benton
Tuottaja:  Arlene Donovan
Säveltäjä:  John Kander
Kuvaaja:  Néstor Almendros
Leikkaaja:  Gerald B. Greenberg Bill Pankow
Tuotantosuunnittelija:  Mel Bourne
Pukusuunnittelija:  Albert Wolsky
Pääosat:  Roy Scheider Meryl Streep Jessica Tandy Josef Sommer
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  Metro-Goldwyn-Mayer Netflix
Ensi-ilta:  19. marraskuuta 1982
Kesto:  93 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yön hiljaisuudessa (Still of the Night) on vuonna 1982 ensi-iltansa saanut Robert Bentonin ohjaama psykologinen jännityselokuva. Sen  pääosissa ovat Roy Scheider, Meryl Streep, Joe Grifasi ja Jessica Tandy.
Näyttelijät

| 0 | 1 | 2 |
| --- | --- | --- |
|  Roy Scheider  | … |  Dr. Sam Rice   |
|  Meryl Streep  | … |  Brooke Reynolds   |
|  Jessica Tandy  | … |  Dr. Grace Rice   |
|  Joe Grifasi  | … |  Joseph Vitucci   |
|  Sara Botsford  | … |  Gail Phillips   |
|  Josef Sommer  | … |  George Bynum   |
|  Rikke Borge  | … |  Heather Wilson   |
|  Irving Metzman  | … |  Murray Gordon   |
|  Larry Joshua  | … |  Mugger   |
|  Tom Norton  | … |  Auctioneer   |
|  Richmond Hoxie  | … |  Mr. Harris   |
|  Hyon Cho  | … |  Mr. Chang   |
|  Danielle Cusson  | … |  Girl   |
|  John Eric Bentley  | … |  Night Watchman   |
|  George A. Tooks  | … |  Elevator Operator   |
Arvioita

Suomessa aikalaisarviot Bentonin elokuvasta olivat melko tylyjä. Kymmenestä suomalaisesta ensi-iltakriitikosta kolme antoi sille kaksi tähteä, kolme yhden tähden ja neljä ei ollut arvioinut elokuvaa. Keskiarvoksi tuli Projektio-lehden laskukaavalla 1,5 tähteä neljästä. Video-oppaassa vuodelta 1994 Asko Alanen sanoo vainoharhaisen romanssitrillerin tarjoavan kiinnostavaa atmosfääriä mutta vähemmän iskevän tarinan. Hän antaa elokuvalle kolme tähteä viidestä, mikä vastaa sanallista arviota ”hyvä”.
Aiheesta muualla

Yön hiljaisuudessa Internet Movie Databasessa (englanniksi)
Yön hiljaisuudessa Elonet.
Zaire (1884)

| Zaire |
| --- | --- |


Aluksen vaiheet
Rakentaja:  Laird, Son and Company, Birkenhead
Laskettu vesille:  9. elokuuta 1884
Poistui palveluskäytöstä:  1918
Tekniset tiedot
Uppouma:  549 t
Pituus:  42,50 m
Koneteho:  500 ihp
Nopeus:  10 solmua
Aseistus
Aseistus:  1 × 6"/26 tykki 2 × 3,9"/27 tykkiä 1 × 1 naulan tykki
Zaire oli Portugalin laivaston vuonna 1884 vesillelaskettu Liberal-luokan tykkivene.
Valmistus

Alus tilattiin Laird, Son and Companyltä Birkenheadistä ja laskettiin vesille 9. elokuuta 1884.
Palvelus

Alus poistettiin palveluksesta 1918.
Ypö-Viis

Ypö-Viis oli suomalainen punk-yhtye Kotkasta. Yhtye toimi vuosina 1977–1981. Ypö-Viis jäi suomalaisen punkmusiikin historiaan oltuaan ensimmäinen omakustanteen julkaissut punkyhtye.
Ypö-Viis perustettiin Kotkassa kesällä 1977. Alun perin viisimiehisestä yhtyeestä tuli kolmijäseninen, jossa soittivat Miika Söderholm (basso ja laulu), Mikko Holmström (kitara) ja Rabbe Johansson (rummut). Yksipuolinen omakustanne "Energia on A ja O" / "Kotka palaa" julkaistiin 200 kappaleen painoksena loppuvuodesta 1978. Jälkimmäinen kappale oli cover-versio The Clashin "London's Burningista". Seuraavan Ypö-Viiden äänitteen julkaisi Karva-Levyt keväällä 1979. "Mari pogoaa" nousi jopa Suosikin myyntilistoille ja yhtye sai kappaleensa Hilselp-kokoelmalle.
Tämän jälkeen Ypö-Viis siirtyi Poko Rekordsille, jolle ensimmäinen single oli syksyllä 1979 "Me myytiin itsemme". Yhtyeeseen oli myös liittynyt basistiksi Jari Räsänen. Vaikka Ypö-Viis oli Pokolla, Karva-Levyjen kautta ilmestyi marraskuussa 1979 livelevy Karhulan poikii live. Alkuvuodesta 1980 ilmestyi Ypö-Viiden varsinainen debyyttialbumi Halpaa lystiä. Myöhemmin samana vuonna Holmström jätti yhtyeen ja hänet korvasi Pekka Stirkkinen. Joulukuussa 1980 äänitetyllä Ypö-Viiden viimeisellä singlellä (jonka tuotti Pantse Syrjä) "Kaunis poika" / "Keskiolut takaisin Alkoon", Stirkkinen soitti sekä bassoa että kitaraa, sillä Räsänen oli armeijassa. Tämän jälkeen Söderholm ja Stirkkinen tekivät vielä kiertueen Lapissa tilapäisrumpalin kanssa, mutta yhtye hajosi pian. Ypö-Viis on myöhemmin esiintynyt satunnaisesti.
Räsäsellä, Stirkkisellä ja Johanssonilla oli myös yhtye nimeltä Dynamo, jossa oli neljäntenä jäsenenä kitaristi Juha Karlsson. Poko julkaisi toukokuussa 1981 edelliskesänä äänitetyn Dynamon singlen "Hamina on kaupunki".
Elokuussa 2013 Ypö-Viis julkaisi Torpedotuotannon kautta uuden singlen 33 vuoden levytystauon jälkeen. Single sisältää kappaleet "Bipolaari" ja "Hyvää Meripäivää".
Levytykset > Singlet

Energia on A ja O / Kotka palaa (Omakustanne) 1978
Mari pogoaa / Mikkitelineestä on puolet minun (Karva-levyt) 1979
Me myytiin itsemme / Kaupunki muistaa nuoria (Poko Rekords) 1979
Kuvien kauniit naiset / Ujona diskossa (Poko Rekords) 1980
Hyvästi masentava maanantai / Rakkauskirjeet (Poko Rekords) 1980
Keskiolut takaisin Alkoon / Kaunis Poika (Poko Rekords) 1981
Bipolaari / Hyvää Meripäivää (7" vinyyli, Torpedotuotanto) 2013
Levytykset > Albumit

Karhulan poikii live (Karva-levyt) 1979 (CD 2005, sisältää lisämateriaalia)
Halpaa lystiä (Poko Rekords) 1980
Energia on A & O (Ayshire, kokoelma-LP) (mukana ennenjulkaisematonta materiaalia, sisältö "koko stoori" -CD:llä
Levytykset > Kokoelmat

Karhulan poikii, koko stoori (CD, Poko Rekords) (sis. Halpaa lystiä -albumin, kaikki singlet ja osan Karhulan poikii live -LP:stä.)
Kokoonpano

Miika Söderholm (laulu, kitara, myöh. MurMurr, Pojat)
Mikko Holmström (kitara, myöh. Pojat)
Jari Räsänen (basso, myöh. Avo Heyskanen, 100 m aidat)
Rabbe Johansson (rummut, myöh. Freelance)
Pekka Strikkinen (kitara)
Aiheesta muualla

Ramopunk.com -sivuston Ypö-Viis -sivut. Sisältää muun muassa yhtyeen historian, lehtiartikkeleita ja haastattelun. (Arkistoitu – Internet Archive)
Ypö-Viis - Lyhyt oppimäärä. Ypö-Viiden lyhyt esittely Pojat -yhtyeen sivuilla.
Ypö-Viis - Karhulan poikia ei unohdeta (Arkistoitu – Internet Archive)
Kirjallisuutta

Mika Saastamoinen: Parasta Lapsille Suomipunk 1977–1984.  Johnny Kniga, 2007.  ISBN 978-951-0-32379-3
Mabruk Zayid

Mabruk Zayid (arab. مبروك زايد‎, s. 11. helmikuuta 1979) on saudiarabialainen jalkapalloilija, joka pelasi maalivahtina ja edusti pitkään al-Ittihad-joukkuetta. Hän pelasi Saudi-Arabian maajoukkueessa ja oli varamaalivahtina Etelä-Korean ja Japanin MM-kilpailuissa 2002 sekä joukkueensa pelaava maalivahti Saksan MM-kilpailuissa 2006.
Zambezi (1880)

| Zambezi |
| --- | --- |


Aluksen vaiheet
Rakentaja:  Lissabonin laivastontelakka
Laskettu vesille:  30. syyskuuta 1886
Poistui palveluskäytöstä:  1920
Tekniset tiedot
Uppouma:  631 t
Pituus:  43,58 m
Koneteho:  460 ihp
Nopeus:  10 solmua
Aseistus
Aseistus:  1 x 6"/26 tykki 2 x 3,9"/27 tykkiä
Zambezi oli Portugalin laivaston vuonna 1886 vesillelaskettu tykkivene.
Valmistus

Rautakaarinen ja puulla vuorattu alus tilattiin Lissabonin laivastontelakalta. Alus laskettiin vesille 30. syyskuuta 1886.
Palvelus

Aluksen aseistus vaihdettiin kolmeen 3,9 tuuman 27 pituuskaliiperin ja yhteen yhden naulan tykkiin. Alus poistettiin palveluksesta ja se siirrettiin proomuksi 1920.
Zavjalovo

Zavjalovo (ven. Завья́лово, udmurtiksi Дэри, Deri) on kylä ja maalaiskunta Udmurtiassa Venäjällä. Se sijaitsee Pozimin sivujoen Zavjalovkan varrella 16 kilometriä Iževskistä kaakkoon. Kylä on Zavjalovon piirin keskus. Siellä on 7 500 asukasta (vuonna 2002).
Kylä on perustettu vuonna 1750. Sen asukkaat ovat etupäässä udmurtteja, venäläisiä, tataareja ja ukrainalaisia. Piirikeskus Zavjalovosta tuli vuonna 1937.
Zavjalovosta on maantieyhteys Iževskiin ja Kaman rannalla sijaitsevaan Goljanyn satamaan. Kylässä toimii maatalousyritys, konepaja ja puunjalostusyritys. Palveluihin kuuluvat keskikoulu, lasten harrastuskeskus, kulttuuritalo, kirjasto ja piirisairaala.
Aiheesta muualla

Zavjalovon kylän sivusto (venäjäksi)
Zavjalovon piirin sivusto (venäjäksi)
Zaporižžjan piiri

| Zaporižžjan piiri Запорізький район |
| --- | --- |
 Piirin sijainti Zaporižžjan alueen kartalla
 Lippu:  Vaakuna
 Koordinaatit: 47.8391°N, 35.1398°E 
Valtio:   Ukraina
Alue:  Zaporižžjan alue
Perustettu:  1923, laajennettu 17.7.2020
Hallinto:  
 – hallinnollinen keskus:  Zaporižžja (710 052 as., 2022)
Pinta-ala  ():  4 693,7 km²
Väkiluku (2022 (arvio)):  840 866
Aikavyöhyke:  UTC+2
– kesäaika:  UTC+3
 
Verkkosivu
Zaporižžjan piiri (ukr. Запорізький район, Zaporizkyi raion) on hallinnollinen piiri Ukrainan eteläosassa Zaporižžjan alueella. Piiri on perustettu ensimmäisen kerran vuonna 1923, mutta ehdittiin sittemmin kahdesti jo lopettaa. Nykyään – heinäkuun 2020 aluelaajennusten jälkeen – Zaporižžjan piiri rajoittuu kaakossa Polohyn piiriin ja lounaassa Vasylivkan piiriin. Lännessä ja pohjoisessa naapurina on Dnipropetrovskin alue (Nikopolin ja Synelnykoven piirit). Piirin hallinnollinen keskus on Zaporižžja (710 052 as., 2022).
Zaporižžjan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Zaporižžjan alueen piirien lukumäärän viiteen. Laajentuneen Zaporižžjan piirin pinta-alaksi tuli 4 693,7 neliökilometriä.
Ukrainan tilastokeskus arvioi Zaporižžjan piirin väkiluvuksi 840 866 (ennen Venäjän hyökkäyssotaa, 1.1.2022). Kaupunkilaisiksi luokiteltiin &&&&&&&&&&&&&089.070000089,7  prosenttia piirin asukkaista (753 915 as.), eli kahden kaupungin (Vilnjansk 14 324 as., ja Zaporižžja 710 052 as.) ja seitsemän kaupunkityyppisen taajaman väestö (Balabyne 5 850 as., Kamjane 1 117 as., Komyšuva’ha 5 251 as., Kušuhum 7 796 as.,  Malokaterynivka 3 292 as., Novomykolaivka 4 983 as., Ternuvate 1 250 asukasta. Huom. tämä taajamatyyppi lopetettiin Ukrainassa 1/2024). Piirin laajenemisen (7/2020) seurauksena uusi piiri on tuntuvasti aiempaa samannimistä piiriä väkirikkaampi (2017 väestöarvio oli 57 483 as.); heinäkuussa 2020 esimerkiksi Zaporižžjan kaupunki liitettiin osaksi uutta piiriä.
Zaporižžjan piiri oli pienialaisempi ennen heinäkuun 2020 alueuudistusta.
Dneprin vesivoimalaitos.
Aiheesta muualla

Kuvia tai muita tiedostoja aiheesta Zaporižžjan piiri Wikimedia Commonsissa
Zaporizka oblast (tietosanakirjan Isrorija mist i sil Ukrajinskoji RSR 8. voluumin Zaporizka oblast - artikkelit Zaporižžjan piiristä, ja siihen 7/2020 liitetyistä muista piireistä ja paikkakunnista) (ukrainaksi) (ukrssr.com.ua)